EkBass/fiwiki-20250220-pages-articles huggingface dataset:
Antti Korhonen (kirjailija)

Antti Korhonen (s. 1969) on suomalainen kirjailija. Hänen esikoisteoksensa, rikosromaanin Väänäsen rysäys (2007) on julkaissut tamperelainen Pilot Kustannus. Toinen dekkari nimeltään Väänänen ja Jeesushullut ilmestyi 2014. Korhonen on lisäksi kirjoittanut käsikirjoituksen lastenelokuvaan. == Lähteet == Luokka:Suomalaiset rikoskirjailijat Luokka:Suomalaiset näyttelijät Luokka:Vuonna 1969 syntyneet Luokka:Elävät henkilöt
Kolmikko

Kolmikko eli triaali on kieliopillinen luku, jota käytetään puhuttaessa täsmälleen kolmesta esineestä tai asiasta. Kolmikko esiintyy tolomakon, lihirin, manamin ja tok-pisinin kielissä, joista viimeisessä ainoastaan pronomineissa. Eri kieliopilliset luvut noudattavat keskinäistä järjestystä: mikäli kielessä esiintyy kolmikko, esiintyy siinä myös kaksikko, ja mikäli kielessä esiintyy kaksikko, esiintyy siinä myös monikko (Greenberg 1972). Joissakin kielissä esiintyy ainoastaan yksikkö. Luokka:Kielioppi
Jylhämän vesivoimalaitos

thumb|210px|Jylhämän voimalaitoksen alakanava tammikuussa 2008. Jylhämän vesivoimalaitos on vuonna 1951 valmistunut vesivoimalaitos, joka sijaitsee Oulujoessa Vaalan kunnan alueella Jylhämässä. ==Rakentaminen ja teho== Jylhämän voimalaitoksen rakennustyöt aloitettiin vuonna 1946. Ykköskoneisto kytkettiin valtakunnan sähköverkkoon 19. kesäkuuta 1950. Kakkos- ja kolmoskoneistojen käyttöönoton mukana voimalaitos valmistui vuonna 1951. Voimalaitostyömaalla oli enimmillään työväkeä yli 2 000 henkeä. Jylhämä on Oulujärven alapuolisista voimalaitoksista Oulujärvestä laskien ensimmäinen eli se säännöstelee Oulujärven vedenkorkeutta. Koska se on säännöstelyvoimala, sen pudotuskorkeus vaihtelee 11 ja 14 metrin välillä. Voimalaitoksessa on kolme Kaplan-turbiinia, joiden yhteinen maksimiteho on 55 MW.Fortum Voimalan läpi menevä vesimäärä täydellä teholla on 450 kuutiota sekunnissa, ja vuotuinen sähköntuotto on noin 200 GWh. Jylhämän voimalaitoksen omistaa Fortum Oyj. thumb|210px|Turbiinista tehty muistomerkki. == Lähteet == ==Aiheesta muualla== * Karppinen, Terttu. 2004. Omat nimet kirjassa. Muisteluksia Jylhämästä 1950- ja 60-luvuilta. Toimittanut Matti Haataja. Kustantaja Ars Unika. Painopaikka Tornion Kirjapaino Ky, Tornio. ISBN 952-91-6925-6 Luokka:Oulujärven alue Luokka:Vaalan rakennukset ja rakennelmat Luokka:Suomen vesivoimalat Luokka:Suomen padot Luokka:Aarne Ervin suunnittelemat rakennukset
Otsoniterapia

Otsoniterapia on yleisnimitys hoitomuodolle, jossa käytetään lääkeaineena otsonikaasua. Otsonia annostellaan elimistöön joko nestemuodossa, otsonoimalla verta tai annostelemalla kaasua vaginan tai peräaukon kautta. Otsonia on käytetty terveydenhoidossa etenkin desinfiointimenetelmänä vielä ensimmäisen maailmansodan aikana. Erilaisia otsoniin perustuvia hoitomuotoja on markkinoitu syöpään, AIDSiin, Alzheimerin tautiin, astmaan sekä muihin sairauksiin. Väitteisiin on suhtauduttu varauksin. Italiassa julkaistiin otsoniterapialehteä vuoteen 2014 asti. Hoitomuotoa on käytetty erilaisiin oireisiin myös Saksassa, Kuubassa ja eräissä entisen Neuvostoliiton maissa. == Lähteet == Luokka:Uskomuslääkintä
Cop Land

Cop Land on vuonna 1997 ensi-iltansa saanut yhdysvaltalainen toimintatrilleri, jonka on ohjannut James Mangold. Elokuvan pääosissa ovat Sylvester Stallone, Harvey Keitel, Ray Liotta ja Robert De Niro. Stallone palkittiin roolistaan parhaana miesnäyttelijänä Tukholman elokuvajuhlilla. ==Juoni== Cop Land kertoo Freddy Heflinistä, joka toimii New Jerseyssä sijaitsevan Garrisonin kuvitteellisen pikkupaikkakunnan šeriffinä. Garrisonissa asuu paljon New Yorkissa työskenteleviä poliiseja, joiden johdossa on Ray Donlan. Freddy tottelee poliiseja minkä kerkiää, sillä hän on hiukan kateellinen heille – hänestä kun ei koskaan tullut poliisia nuoruudessa kärsityn kuulovamman vuoksi. Donlanin veljenpoika Murray Babitch lähtee ajamaan takaa kahta nuorta, jotka kolhivat hänen autoaan. Babitch ampuu vahingossa kolhijat, mutta Donlan lavastaa heidän kuolemansa. Freddy kuitenkin huomaa Babitchin olevan elossa, samalla kun New Yorkista saapuu poliisin sisäisen tutkinnan etsivä Moe Tilden, joka epäilee kaupungin poliisien olevan lahjottuja. Freddy ei aluksi halua uskoa koko asiaa, mutta kun hän tapaa Gary Figgisin, hän tulee toisiin aatoksiin. ==Näyttelijät== == Lähteet == Luokka:Yhdysvaltalaiset toimintatrillerit Luokka:Vuoden 1997 yhdysvaltalaiset elokuvat Luokka:James Mangoldin ohjaamat elokuvat
The Rookie – tulokas

The Rookie – tulokas on vuonna 1990 ensi-iltansa saanut toimintaelokuva. Elokuvan on ohjannut Clint Eastwood, joka myös näyttelee elokuvan pääosaa Charlie Sheenin kanssa. Elokuva kertoo kovaotteista poliisista Nick Pulovskista, joka ei aina tee niin kuin esimies käskee. Nick tutkii kumppaninsa kanssa juttua, jossa autovarkauksien takana on suuri rikollisliiga. Kaksikon yrittäessä ottaa kiinni liigan jäseniä Nickin pari menettää henkensä. Hänen tilalleen Nick saa David Ackermanin (Sheen), eikä kaksikon yhteistoiminta aluksi suju, mutta yhteinen sävel löytyy lopulta ja kaksikko on valmis saattamaan suuren rikollisliigan oikeuden eteen. == Näyttelijät == == Arvioita == Video-oppaassa vuodelta 1994 Bello Romano sanoo elokuvan tarjoavan paljon toimintaa, raakaa väkivaltaa ja kovaa kielenkäyttöä. Hän antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Vuoden 1990 yhdysvaltalaiset elokuvat Luokka:Yhdysvaltalaiset toimintaelokuvat Luokka:Clint Eastwoodin ohjaamat elokuvat
Dwight Thomas

Dwight Thomas (s. 23. syyskuuta 1980) on jamaikalainen pikajuoksija. Hän on kilpaillut sekä 100 metrin juoksussa että 110 metrin aitajuoksussa. Vuonna 1998 Thomas voitti pronssia alle 20-vuotiaiden MM-kilpailuissa 100 metrillä ja kultaa pikaviestissä. Aikuisten arvokilpailuissa Jamaikan pikaviestijoukkueessa hän on voittanut hopeaa Osakan MM-kilpailuissa 200712th IAAF World Championships in Athletics • Biographical Entry List , IAAF ja Berliinin MM-kilpailuissa 2009. Hän voitti alun perin kultaa myös Pekingin olympialaisissa 2008, mutta myöhemmin Jamaika hylättiin, kun Thomasin joukkuekaveri Nesta Carter kärysi dopingista. Jokaisella kerralla hän on juossut joukkueessa alkuerissä. Sydneyn olympialaisissa 2000 ja Helsingin MM- kilpailuissa 2005 hän sijoittui pikaviestissä neljänneksi. 100 metrin juoksussa hän sijoittui viidenneksi Helsingin MM-kilpailuissa ja 60 metrin aitajuoksussa hän oli kahdeksas Budapestin MM-hallikilpailuissa 2004. IAAF:n yleisurheilufinaalissa 2005 hän sijoittui toiseksi 100 metrillä. Pan-Amerikan kisoissa 1999 hän voitti pronssia pikaviestistä ja vuoden 2002 kansainyhteisön kisoissa hopeaa pikaviestissä. Berliinin MM-kilpailuissa 2009 hän kilpaili 110 metrin aitajuoksussa ja sijoittui seitsemänneksi ajalla 13,56. Saman vuoden IAAF:n yleisurheilufinaalissa hän oli 110 metrin aitajuoksussa kolmas. Daegun MM-kilpailuissa 2011 hän selviytyi 110 metrin aidoissa loppukilpailuun, jossa hän ei kuitenkaan päässyt maaliin asti.Daegun MM-kilpailut 2011: 110 metrin aitojen loppukilpailu ==Saavutukset== * MM-kulta pikaviestissä 2009 * MM- hopea pikaviestistä 2007 * Juniorien MM-pronssi 100 metriltä 1998 * Yleisurheilufinaalin toinen 100 metriltä 2005 * Viides 100 metrillä MM- kisoissa 2005 * Pronssia Pan-Amerikan kisoista pikaviestistä 1999 ==Henkilökohtaiset ennätykset== ===Ulkoradat=== *100 m: 10,00 (2005) *200 m: 20,32 (2007) *110 m aidat: 13,15 (2011) ===Sisäradat=== *55 m: 6,28 (2003) *60 m: 6,61 (2004) *60 m: aidat: 7,59 (2004) ==Lähteet== * * ===Viitteet=== Luokka:Jamaikalaiset pikajuoksijat Luokka:Jamaikalaiset pika-aitajuoksijat Luokka:Vuonna 1980 syntyneet Luokka:Elävät henkilöt
Victor Cherbuliez

Victor Cherbuliez (19. heinäkuuta 1829 Genève, Sveitsi – 2. heinäkuuta 1899 Combs-la-Ville, Ranska) oli ranskalainen romaanikirjailija, dramaturgi, esseisti ja kirjallisuuskriitikko. == Elämäkerta == Cherbuliez syntyi ranskalaisperheeseen, joka oli vuonna 1598 paennut Nantesin ediktiä Sveitsiin. Hän sai kuitenkin Ranskan kansalaisuuden vuonna 1880, kun sovellettiin vuonna 1814 säädettyä lakia suuresta kansalaistamisohjelmasta. Seuraavana vuonna 18. joulukuuta 1815 hänet valittiin Ranskan akatemian jäseneksi. Cherbuliez kirjoitti kolmisenkymmentä romaania, joista suurin osa on nykyisin painunut unohduksiin. Niistä voidaan mainita Le Comte Kostia (1863), Prosper Randoce (1868), L’Aventure de Ladislas Bolski (1869), Meta Holdenis (1873) ja La Ferme du choquard (1883). Cherbuliez kirjoitti myös kirjallisuusarvosteluja Revue des Deux Mondes -aikakauskirjaan, ja niistä on koottu teokset Études de littérature et d’art (1887), Hommes et choses du temps présent (1883), Profils étranges(1889). Kuolemansa jälkeen Victor Cherbuiliez haudattiin Montparnassen hautausmaalle Pariisiin. Cherbuliez'n setä oli yhteiskunnallinen ajattelija Antoine-Élisée Cherbuliez.Cherbuliez 1., Antoine Élisée Tietosanakirja osa 1, palsta 1606, Tietosanakirja Osakeyhtiö 1909 ==Suomennetut teokset== * Kosto (L'idée de Jean Têterol), suomentanut Väinö Jaakkola. Porvoo: WSOY 1914. Sarja: WSOY 50 pennin kirjoja, n:o 55. * Harkitseva tenhotar (Meta Holdenis), suomentanut Mary Hämeen-Anttila, Hämeenlinna: Karisto 1915. Sarja: Kariston 1 markan romaaneja, n:o 1. * Miss Rovel (Miss Rovel), Helsinki: Ahjo 1920. Sarja: Ahjon ajanviete-lukemisto, 30. == Lähteet == == Aiheesta muualla == * Ranskan akatemian elämäkertatiedosto . Luokka:Ranskalaiset kirjailijat Luokka:Ranskalaiset kriitikot Luokka:Ranskalaiset esseistit Luokka:Dramaturgit Luokka:Ranskan akatemian jäsenet Luokka:Vuonna 1829 syntyneet Luokka:Vuonna 1899 kuolleet
As-Saff

As-Saff (arab. الصف‎, aṣ-Ṣaff, suom. Vierekkäisten suura tai Taistelurintaman suura) on Koraanin 61. suura. Se sisältää 14 jaetta.Koraani, 1995Hämeen- Anttila, 2008, s. 179 == Sisältö == Suuran alku kuuluu Ahsen-Bören suomennoksen mukaan seuraavasti:Koraani, 1942 # Kaikki, mitä on taivaassa ja maassa, julistaa Jumalan kunniaa, sillä Jumala on kaikkivoipa, viisas. # Uskovaiset, miksi lupaatte sanoilla sellaista, mitä ette tee? # Jumalan silmissä on inhottavaa se, että lupaatte sellaista, mitä ette tee. # Jumala rakastaa totisesti niitä, jotka taistelevat Hänen retkillään taistelurintamassa, joka on kuin kivimuuri. # Muistakaa, kuinka Mooses sanoi kansalleen: »Miksi kiusaatte minua, vaikka tiedätte, että olen Jumalan teitä varten lähettämä sananjulistaja?» Mutta kun he halusivat poiketa totuudesta, Jumala antoi heidän sydämensä harhautua, sillä Jumala ei ohjaa väärintekijöitä. # Ja kun Jeesus, Marian poika, sanoi: »Israelin lapset, totisesti olen sananjulistaja, jonka Jumala on lähettänyt teille vahvistamaan Toorasta sen, mikä annettiin ennen minua, ja ilmoittamaan ilosanoman sananjulistajasta, joka on tuleva minun jälkeeni ja jonka nimi on oleva Ahmad.» Mutta kun Ahmad tuli heidän luokseen selvin todistein, he sanoivat: »Tämä on ilmeistä noituutta === Ahmad === Jaakko Hämeen-Anttilan mukaan islamilainen perimätieto pitää suuran mainintaa Ahmadista todisteena, että alkuperäinen Evankeliumi ennusti Muhammedin tuloa, mutta kohta olisi myöhemmin poistettu. Suura kehottaa kamppailemaan Jumalan tiellä hengen ja omaisuuden uhalla" (61:11). == Lähteet == * * === Viitteet === Luokka:Suurat
Manuela Henkel

Manuela Henkel (s. 4. joulukuuta 1974 Neuhaus am Rennweg, Thüringen) on saksalainen maastohiihtäjä ja olympiavoittaja. Henkel sai ensimmäisen arvokisamitalinsa Salt Lake Cityn talviolympialaisissa 2002, jolloin hän voitti kultaa viestissä avausosuuden hiihtäjänä. Perinteisen hiihtotavan 10 kilometrillä hän sijoittui 18:nneksi. Seuraavana vuonna Val di Fiemmen MM- kilpailuissa tuli jälleen viestikulta, joka on hänen viimeisin arvokisamitalinsa. Samoissa kisoissa hän oli 15 kilometrin yhteislähtökilpailussa yhdeksäs. Torinon olympialaisissa 2006 hän oli sprintissä 12:s. Manuelan sisko Andrea on tunnettu ampumahiihtäjä, hän edustaa WSV Oberhofia. == Lähteet == == Aiheesta muualla == *FIS:n profiili *Virallinen kotisivu Luokka:Saksalaiset maastohiihtäjät Luokka:Saksalaiset olympiavoittajat Luokka:Vuonna 1974 syntyneet Luokka:Elävät henkilöt
André Chaumeix

André Chaumeix (6. kesäkuuta 1874 Chamailières Puy-de-Dôme Ranska – 23. helmikuuta 1955 Passy Ranska) oli ranskalainen toimittaja, kriitikko ja Ranskan akatemian jäsen. ==Elämäkerta== André Chaumeix'n vanhemmat olivat Alexandre Chaumeix ja Solange Fargeix. Hän suoritti opintonsa pariisilaisessa lycée Henri V -koulussa ja jatkoi École normale supérieuressa Pariisissa vuonna 1895. Hän suoritti perustutkinnon vuonna 1898 ja agregaation samana vuonna. Kaksi seuraavaa vuotta hän opiskeli École française de Romessa. Vuonna 1900 hän aloitti työn toimittajana Journal des Débats -lehdessä, jonka päätoimittajaksi hänet valittiin vuonna 1905. Tämän jälkeen hän toimi yhteistyössä sellaisten lehtien kuin La Gazette des Beaux-Arts ja Le Gaulois kanssa, joissa hänen tehtävänään oli vastata kirjallisuudesta. Hän oli päätoimittajana La Revue de Paris -lehdessä vuodesta 1929 lähtien. Arvostetun pariisilaisen sanomalehden Le Figaron päätoimittajana hän toimi vuosina 1926–1930. Hän oli jatkuvasti toiminut kirjallisuuskriitikkona Revue des deux mondes -aikakauskirjassa, jonka johtoon hän astui vuonna 1937. ==Teokset== *Platon. Ménéxène, 1899 *Mémoire sur la sculpture romaine de l’époque hellénistique, 1899 *Platon. Ion, 1900 *Le lycée Henri IV, 1936 *Émile Dard, portrait, 1951 == Aiheesta muualla == * Luokka:Ranskalaiset toimittajat Luokka:Ranskalaiset kriitikot Luokka:Ranskan akatemian jäsenet Luokka:Vuonna 1874 syntyneet Luokka:Vuonna 1955 kuolleet Luokka:Kirjallisuuskriitikot
Cousteau

Cousteau voi viitata seuraaviin: ;Henkilöitä: * Fabien Cousteau (s. 1967), ranskalainen valtameritutkija ja kuvaaja, Jacques Cousteaun lapsenlapsi * Jacques-Yves Cousteau (1910–1997), ranskalainen valtameritutkija ja laitesukelluksen pioneeri * Jean-Michel Cousteau (s. 1938), ranskalainen valtameritutkija, Jacques Cousteaun lapsi * Philippe Cousteau (1940–1979), ranskalainen valtameritutkija, EarthEcho Internationalin perustajajäsen, Jacques Cousteaun lapsi * Philippe Cousteau Jr. (s. 1980), dokumenttituottaja, EarthEcho Internationalin perustajajäsen, Jacques Cousteaun lapsenlapsi * Pierre-Antoine Cousteau (1906–1958), ranskalainen äärioikeistolainen poleemikko ja toimittaja, Jacques Cousteaun veli ;Muita merkityksiä: * Cousteau, brittiläinen yhtye. * The Cousteau Society, yhdysvaltalainen merientutkimus- ja -suojelujärjestö
Philippe Cousteau

Philippe Cousteau (30. joulukuuta 1940 Toulon, Ranska – 28. kesäkuuta 1979 Lissabon, Portugali) oli ranskalaisen valtameritutkija Jacques-Yves Cousteaun ja Simone Cousteaun toinen poika, sukeltaja ja valtameritutkija. Cousteau aloitti laitesukelluksen isänsä opastuksella nelivuotiaana. Hän toimi myös useiden riskialttiiden tutkimusmatkojen johtajana eri puolilla maailmaa. Hän osallistui myös isänsä tutkimusmatkoihin ja oli valokuvaajana Calypsolla vuodesta 1967 lähtien. Hän myös kritisoi isäänsä ympäristötietoisuuden puutteesta ja oli ensimmäisiä isänsä toimintatapoja kritoisoineita henkilöitä. Cousteau kuoli lento-onnettomuudessa Lissabonin lähellä Portugalissa vuonna 1979, kun PBY Catalina -tyypisen lentokoneen potkurin lapa irtosi sen ollessa laskeutumassa Tagusjokeen. Lapa syöksyi koneen ohjaamoon tappaen Cousteaun välittömästi ja haavoittaen apupilottia erittäin vaikeasti. Hänellä on kaksi lasta, vuonna 1976 syntynyt tytär Alexandra Cousteau ja poika Philippe Cousteau Jr., joka syntyi hänen kuolemansa jälkeen tammikuussa 1980. ==Lähteet== Luokka:Dokumenttiohjaajat Luokka:Ranskalaiset tutkimusmatkailijat Luokka:Ranskalaiset valokuvaajat Luokka:Vuonna 1940 syntyneet Luokka:Vuonna 1979 kuolleet Luokka:Lento-onnettomuudessa kuolleet
Korean Grand Prix

Korean Grand Prix oli Formula 1 -sarjan kilpailu, joka järjestettiin neljä kertaa kausina – Korean International Circuitilla. Kilpailun järjestämisestä tehtiin seitsemänvuotinen sopimus lokakuussa 2006. Sopimuksen mukaan kilpailut tulisi järjestää kausina 2010–2016. Kilpailu kuitenkin pudotettiin kalenterista kaudeksi . Jokaiset neljä kilpailua tuottivat runsaasti tappiota järjestäjille, esimerkiksi kauden 2013 kilpailun tulos jäi 28 miljoonaa euroa tappiolle. Radan pituus on 5,45 kilometriä, ja se sijoittuu satama-alueelle ja on osittain katurata. Infrastruktuuri oli valmis vuonna 2009, mutta itse rata saatiin valmiiksi vain paria viikkoa ennen ensimmäistä kilpailua lokakuussa. ==Voittajat== Kausi Kuljettaja Talli Rata Raportti 2010 Fernando Alonso Ferrari Yeongam Raportti 2011 Sebastian Vettel Red Bull Yeongam Raportti 2012 Sebastian Vettel Red Bull Yeongam Raportti 2013 Sebastian Vettel Red Bull Yeongam Raportti ==Lähteet== *
Squeeze

Squeeze on englantilainen uuden aallon power pop -yhtye, joka oli suosituimmillaan 1970-luvun lopulla. Yhtye perustettiin Lontoossa vuonna 1974. Se toimi vuosina 1974-1982, 1985-1999 ja teki paluun esiintymislavoille vuonna 2007. Squeezen menestyneimpiä singlejä olivat "Cool for Cats", "Up the Junction" ja "Labelled With Love". Squeezen alkuperäiskokoonpano oli Chris Difford (kitara, laulu, sanoitukset), Glenn Tilbrook (laulu, kitara, sävellykset), Jools Holland (koskettimet) ja Paul Gunn (rummut). Yhtye nimettiin The Velvet Undergroundin samannimisen albumin mukaan. == Diskografia == === Studioalbumit === * U.K. Squeeze, maaliskuu 1978 * Cool for Cats, maaliskuu 1979 * Argybargy, helmikuu 1980 * East Side Story, toukokuu 1981 * Sweets from a Stranger, toukokuu 1982 * Cosi Fan Tutti Frutti, elokuu 1985 * Babylon and On, syyskuu 1987 * Frank, syyskuu 1989 * Play, elokuu 1991 * Some Fantastic Place, syyskuu 1993 * Ridiculous, marraskuu 1995 * Domino, marraskuu 1998 * Spot the Difference, 2010 * Cradle to the Grave, 2015 * The Knowledge, 2017 === EP === * Packet of Three, heinäkuu 1977, uudelleenjulkaistu marraskuussa 1979 === Livealbumit === * A Round and a Bout, maaliskuu 1990 * Live at the Royal Albert Hall, 1999 * Five Live, marraskuu 2007 === Kokoelmat === * 6 Squeeze Songs Crammed Into One Ten-Inch Record (kaksi brittiläistä Squeeze singleä, 3 remiksattua Cool For Cats singleä ja "Goodbye Girl" live, julkaistu Yhdysvalloissa) 1979 * Singles – 45's and Under, marraskuu 1982 * Classics, Vol. 25, 1987 * Greatest Hits, huhtikuu 1992 * Piccadilly Collection, elokuu 1996 * Excess Moderation, marraskuu 1996 * Six Of One... (6-CD box set), lokakuu 1997 * Master Series, marraskuu 1998 * Up The Junction, elokuu 2000 * Big Squeeze: The Very Best Of Squeeze, kesäkuu 2002 * Gold (uudelleennimetty pohjoisamerikkalainen painos Big Squeezesta), 2005 * The Squeeze Story, kesäkuu 2006 * Essential Squeeze, huhtikuu 2007 == Aiheesta muualla == * Squeezefan.com * The Squeeze Archive * http://www.squeezeofficial.com/ * Luokka:Brittiläiset popyhtyeet
Glitnir

Glitnir banki h.f. on Islannin kolmanneksi suurin pankki.Helsingin Sanomat, B3, 30. syyskuuta 2008 29\. syyskuuta 2008 kansainvälisen finanssikriisin yhteydessä Islannin valtio ilmoitti hankkivansa 75 prosenttia pankin osakkeista 600 miljoonan euron hintaan turvatakseen pankin toiminnan jatkumisen. Suomen Glitnir vakuutti, ettei toimenpide vaikuta suomalaisiin asiakkaisiin.Taloussanomat. Glitnir Suomi: Valtion syli ei vaikuta meihin Myöhemmin 8. lokakuuta pankki siirtyi kokonaan Islannin rahoitustarkastuksen alaisuuteen.Helsingin Sanomat: Glitnir otettiin viranomaisten hoitoon, Suomen tytäryhtiö pannaan myyntiin == Suomen Glitnir 2007–2008 == Glitnir hankki vuonna 2007 suomalaisen sijoituspalveluyhtiön FIM Group Oyj:n ja muutti sen nimen Glitnir Oyj:ksi. Yhtiö jatkoi FIM Groupin sijoituspalvelutoimintaa ja harjoitti lisäksi talletuspankkitoimintaa, johon se sai toimiluvan Rahoitustarkastukselta elokuussa 2007. FIM Group Oyj:n suurin omistaja ja perustaja Seppo Sairanen ansaitsi noin 110 miljoonaa euroa kun FIM myytiin. Suomen Glitnir Oyj:llä oli viisi tytäryhtiötä: * Glitnir Pankki Oy (entinen FIM Pankkiiriliike Oy) – pankkipalvelut, arvopaperivälitys, investointipankkitoiminta * Glitnir Varainhoito Oy (entinen FIM Varainhoito Oy) – varainhoitopalvelut, sijoitusrahastotoiminta. * Glitnir Alternative Investments Oy (entinen FIM Corporate Finance Oy) – strukturoidut sijoituslainat * CJSC Glitnir Securities – sijoituspalvelut Venäjän markkinoilla. * LLC FIM Asset Management – Venäjän lainsäädännön mukainen rahastoyhtiö, joka toimii Moskovassa. Suomen Glitnirin pääkonttori oli Helsingissä, minkä lisäksi yhtiöllä oli sivukonttoreita usealla paikkakunnalla Suomessa. Pankilla oli Suomessa noin 17 000 tallettajaa, jotka olivat sijoittaneet korkotileille 300 miljoonaa euroa. Yrityksen toimiva johto ilmoitti 14. lokakuuta 2008 ostaneensa Glitnir Oyj:n osakkeet ja vaihtavansa yhtiön nimen takaisin FIM Oyj:ksi.Kauppalehti: Johto osti Glitnirin, FIM nousee kuolleista == Katso myös == * Kaupthing * Landsbanki * Fim (yritys) == Lähteet == === Kirjalliset lähteet === * === Viitteet === == Aiheesta muualla == * Glitnir (suom.) * Glitnir (engl.) * Glitnir Swap Sellers May Pay Almost $2 Billion to Honor Bonds Bloomberg 5.11.2008 Luokka:Islantilaiset pankit
Havas Worldwide Helsinki

Havas Worldwide Helsinki Oy (aiemmin Euro RSCG Oy)http://www.talousuutiset.info/?cat=etusivu&id;=92597&link;=Euro%20RSCG%20vaihtaa%20nimeä%20– on integroituun markkinointiviestintään erikoistunut mainos- ja mediatoimisto. Se kuuluu kansainväliseen Havas Worldwide -ketjuun. == Liiketoiminta == Yrityksen toiminta on jaettu neljään liiketoimintayksikköön: * Mainonta * Viestintä * Digitaaliset palvelut ja asiakassuhdeviestintä * Terveysviestintä ja -markkinointi Havas Worldwide Helsinki Oy:n liikevaihto vuonna 2011 oli 2,5 miljoonaa euroa ja henkilöstömäärä 31.http://yritys.taloussanomat.fi/y/havas- worldwide-helsinki-oy/helsinki/0974063-8/ == Historia == Euro RSCG -ketju tuli Suomeen vuonna 1992 ostamalla helsinkiläisen mainostoimisto Exitin. Vuonna 1995 Euro RSCG Exitiin liitettiin Mainostoimisto Varis Poteri Veistola Oy. Toimisto fuusioitui vuonna 2004 viestintätoimisto BNL Information Oy:n kanssa, joka oli aloittanut toimintansa vuonna 1986 ja tullut sittemmin tunnetuksi niin sanottua "tutkivaa viestintää" harjoittavana toimistona. Fuusioitunut yritys toimi nimellä BNL Euro RSCG Oy, kunnes vuonna 2005 vaihtoi nimekseen Euro RSCG Oy ja vuonna 2012 Havas Worldwide Helsinki Oy. ==Havas Worldwide == Havas Worldwide (aiemmin Euro RSCG Worldwide) on yksi maailman suurimmista markkinointiviestintäyrityksistä. Ketjulla on toimistoja Euroopassa, Pohjois- Amerikassa, Latinalaisessa Amerikassa ja Aasiassa, pääkonttori sijaitsee New Yorkissa. ==Lähteet== == Aiheesta muualla == * Yrityksen internetsivusto * EuroRSG-ketjun internetsivusto * Havas-konsernin internetsivusto Luokka:Suomalaiset mainostoimistot Luokka:Suomalaiset mediatoimistot
McGuire (Formula 1)

McGuire oli australialaisen Brian McGuiren perustama Formula 1 -talli, joka osallistui ainoastaan Britannian GP:hin kaudella . Tulokseksi kilpailusta jäi karsiutuminen. Talli kaatui lopullisesti McGuiren kuoltua myöhemmin samana vuonna. ==Formula 1-tulokset== DNPQ = Karsiutui esikarsinnoissa. Vuosi Valmistaja/ Auto Moottori Renkaat Kuljettaja Nro. 1 2 3 4 5 6 7 8 9 10 11 12 13 14 15 16 17 Pisteet Sijoitus McGuire BM1 Ford Cosworth V8 ARG BRA RSA USW ESP MON BEL SWE FRA GBR GER AUT NED ITA USA CAN JPN 0 \- Brian McGuire 45 DNPQ ==Lähteet== Luokka:Australialaiset Formula 1 -tallit Luokka:Formula 1 -valmistajat
Herman Stigzelius

Herman Stigzelius (14. elokuuta 1917 Helsinki - 10\. toukokuuta 1993 Karjaa) oli suomalainen geologi ja professori. Stigzelius aloitti uransa kaivosinsinöörinä Viljakkalan Haverin kaivoksella ja toimi myöhemmin kauppa- ja teollisuusministeriön kaivostoimiston päällikkönä 1947–1970 ja Geologisen tutkimuslaitoksen ylijohtajana 1970–1980. ==Teoksia== * Lapin kivennäisvarat, tekijät Herman Stigzelius ja Pentti Ervamaa. Lapin tutkimusseura, Rovaniemi 1962 * Kultakuume, Lapin kullan historia. Suomen matkailuliitto 1986, 1987 * Herman Stigzelius: Kaivosmittaus, Kauppa- ja teollisuusministeriön ammattikasvatusosaston julkaisu no 67, 1959. ==Lähteet== Luokka:Suomalaiset geologit Luokka:Suomalaiset professorit Luokka:Vuonna 1917 syntyneet Luokka:Vuonna 1993 kuolleet
Fritz Fischer

Fritz Fischer (s. 22. syyskuuta 1956 Kelheim) on saksalainen entinen ampumahiihtäjä, olympiavoittaja ja moninkertainen arvokisamitalisti. Ensimmäisen arvokisamitalinsa Fischer voitti Lahden MM-kisoissa 1981, kun hän sai hopeaa viestissä. Kaikkiaan hän on saavuttanut seitsemän MM-mitalia, joista kaksi on kultaista, kaksi hopeista ja kolme pronssista. Olympialaisissa hän voitti viestissä kultaa 1992, hopeaa 1988 ja pronssia 1984. Hän voitti maailmancupin kaudella 1987–1988. Uransa Fritz Fischer lopetti 1993. == Saavutukset == === Olympialaiset === * 1984: Pronssia (viesti) * 1988: Hopeaa (viesti) * 1992: Kultaa (viesti) === MM-kilpailut === * 1981: Hopeaa (viesti) * 1985: Pronssia (viesti) * 1987: Pronssia (viesti) * 1989: Hopeaa (joukkuekilpailu), pronssia (normaalimatka) * 1991: Kultaa (viesti) * 1993: Kultaa (joukkuekilpailu) == Aiheesta muualla == * Luokka:Saksalaiset ampumahiihtäjät Luokka:Saksalaiset olympiavoittajat Luokka:Vuonna 1956 syntyneet Luokka:Elävät henkilöt
Martini (autotehdas)

Martini oli Tico Martinin perustama ranskalainen kilpa-autovalmistaja, joka kilpaili Formula 1:n MM-sarjassa kaudella . Ennen F1:een siirtymistä Tico Martinin autot olivat menestyneet hyvin. Kuninkuusluokka osoittautui kuitenkin haastavaksi eikä Martini saavuttanut toivottua tulosta. René Arnoux osallistui tallin autolla seitsemään osakilpailuun, joista parhaaksi saavutukseksi jäi yhdeksäs sija Belgian ja Itävallan GP:sta. F1-kokeilun jälkeen Martini palasi muihin Ranskan autoilusarjoihin. == Formula 1 -tulokset == Vuosi Talli Auto Moottori Kuljettajat Nro. 1 2 3 4 5 6 7 8 9 10 11 12 13 14 15 16 Sijoitus Pisteet Automobiles Martini MK23 Ford Cosworth DFV ARG BRA RSA USW MON BEL ESP SWE FRA GBR GER AUT NED ITA USA CAN - 0 René Arnoux 31 DNQ DNPQ 9 14 DNPQ 9 Kesk. ==Lähteet== Luokka:Ranskalaiset Formula 1 -tallit Luokka:Formula 1 -valmistajat
Jazzrytmit

Jazzrytmit on suomalainen jazz-aikakauslehti, joka ilmestyi paperisena vuodesta 1994 vuoteen 2008 ja on siitä lähtien ilmestynyt verkkolehtenä.Jazzrytmit , Kansalliskirjaston Finna-haku. Viitattu 22.9.2014. Paperilehti ilmestyi kuusi kertaa vuodessa, kun taas nykyinen verkkolehti päivittyy jatkuvasti. Jazzrytmit-paperilehti oli ilmoituksensa mukaan Pohjoismaiden suurilevikkisin jazzlehti, ja Kulttuuri-, mielipide- ja tiedelehtien liitto Kultti ry:n jäsen. Jazzrytmien päätoimittaja on Harri Aavaharju. Lehden julkaisija Suomen PerinneJazz ry. == Historia == Jazzrytmit syntyi vuonna 1994, kun Suomen Jazzliiton hallitus päätti, että Helsingissä pidettävään Jazzjamboree-tapahtumaan tehtäisiin oma lehti. Lehden toimittamisen otti vastuulleen Osku Rajala, joka oli aiemmin ollut tekemässä Jazzavo-yhdistyksen jäsenlehteä. Jazzrytmit -lehteä oli alun perin tarkoitus tehdä vain yksi numero, mutta sitä päätettiin kuitenkin jatkaa ja liittää siihen Jazzliiton jäsenlehti Jazz'It. Tämän jälkeen Jazzrytmit jaettiin jokaiselle Jazzliiton jäsenelle. Jazzliitto kuitenkin irtisanoi yhteistyönsä Jazzrytmien kanssa sisällöllisten erimielisyyksien vuoksi. == Lähteet == == Aiheesta muualla == *Jazzrytmien verkkosivut Luokka:Suomalaiset musiikkilehdet Luokka:Jazz Luokka:Ilmestymästä lakanneet suomalaiset aikakauslehdet
Georges Buchard

Georges Buchard (21. joulukuuta 1893 – 22. tammikuuta 1987) oli ranskalainen miekkailija ja olympiavoittaja. Hänen aseenaan oli kalpa. Bouchard voitti kalpamiekkailussa kuusi olympiamitalia, joista kaksi oli kultaisia. Pariisin 1924 olympialaisissa hän voitti joukkuekilpailussa kultaa. Amsterdamin 1928 olympialaisissa hän saavutti hopeaa sekä henkilökohtaisessa kilpailussa että joukkuekilpailussa. Los Angelesin 1932 olympialaisissa hän voitti kultaa joukkuekilpailussa ja sijoittui hopealle henkilökohtaisessa kilpailussa. Berliinin 1936 olympialaisissa hän sai pronssia joukkuekilpailussa. Kalpamiekkailun henkilökohtaisen Euroopan mestaruuden Buchard voitti vuosina 1927, 1931 ja 1933. Joukkuekilpailun Euroopan mestaruuden hän voitti kahdesti. ==Saavutukset== * Olympiakultaa kalvan joukkuekilpailussa 1924 ja 1932 * Olympiahopeaa kalvan henkilökohtaisessa kilpailussa 1928 ja 1932 * Olympiahopeaa kalvan joukkuekilpailussa 1928 * Olympiapronssia kalvan joukkuekilpailussa 1936 * EM-kultaa kalvan henkilökohtaisessa kilpailussa 1927, 1931 ja 1933 * EM-kultaa kalvan joukkuekilpailussa 1934 ja 1935 ==Lähteet== * * * sports123.com: miekkailun arvokisatilastoja Buchard, Georges Buchard, Georges Buchard, Georges Buchard, Georges
Prenzlauer Berg

Prenzlauer Berg on kaupunginosa () Pankowin hallintoalueella (Bezirk) Saksan pääkaupungissa Berliinissä. Se on pinta-alaltaan 11 neliökilometrin suuruinen ja sen asukastiheys on 13 590 as./km². Vuoden 2011 lopussa kaupunginosan asukasluku oli 148 878. Vuosina 1920–2000 Prenzlauer Berg oli paitsi kaupunginosa, myös oma hallintoalueensa. Vuonna 2001 Prenzlauer Bergin hallintoalue liitettiin Pankowin hallintoalueeseen, jonka alaisuudessa Prenzlauer Bergin kaupunginosa jatkaa. == Maantieto == Prenzlauer Berg sijaitsee Berliinin keskustan koillispuolella. Prenzlauer Bergiä rajavaat kaupunginosat ovat lännessä Gesundbrunnen, lounaassa Mitte, etelässä Friedrichshain, kaakossa Fennpfuhl, koillisessa Weißensee ja pohjoisessa Pankow. Prenzlauer Bergin korkein kohta sijaitsee 91 metriä merenpinnan yläpuolella Volkspark Prenzlauer Bergissä. == Historia == Varhaisin säilynyt maininta nimestä Prenzlauer Berg on vuodelta 1826. Aluetta alettiin kehittää 1800-luvun toisella puoliskolla James Hobrechtin vuonna 1862 laatiman kaupunkisuunnitelman, niin kutsutun Hobrechtin suunnitelman pohjalta. Entisessä Saksan demokraattisessa tasavallassa eli Itä-Saksassa aluetta asuttivat pääsääntöisesti intellektuellit, taiteilijat ja opiskelijat. Saksan jälleenyhdistyttyä Prenzlauer Bergin rakennuskanta on suurimmaksi osaksi kunnostettu ja asuntojen arvo alueella on noussut. == Väestö == Asukkaista ulkomaalaisia on noin 11,1 prosenttia. Suurimmat ulkomaalaisryhmät ovat ranskalaiset, italialaiset, yhdysvaltalaiset, britit, espanjalaiset ja tanskalaiset. == Lähteet == ==Aiheesta muualla== Luokka:Berliinin kaupunginosat
Ruokahalu

Ruokahalu on eläimen halu syödä. Ruokahalun aiheuttaja on usein nälkä, joskin ruokahalua kiihottavia asioita on useita. Ruokahaluun vaikuttavat fyysinen ja henkinen olotila sekä ympäristö. Myös syömiseen liittyvät muistot voivat vaikuttaa mielitekoihin ja ruokahaluun. Esimerkiksi ruokarauhan puute voi haitata ruokahalua. Sairaudet saattavat heikentää ruokahalua ja pitkällä aikavälillä aiheuttavat erinäisiä puutostiloja. Ruokahaluun liittyviä syömishäiriöitä ovat esimerkiksi bulimia nervosa eli bulimia eli ahmimishäiriö ja anoreksia nervosa eli anoreksia eli laihuushäiriö. Terho Itkonen ehdotti sanan ruokahalu korvaamista hämäläismurteista peräisin olevalla sanalla maitti.Terho Itkonen: Näillä näkymin, artikkeli Soukemmin sanoin. == Lähteet == == Aiheesta muualla == Luokka:Ravinto-oppi
Rysän päältä

Rysän päältä – siikahyvä ruokakirja on vuonna 2005 julkaistu keittokirja, jonka kirjoittivat elokuvaohjaaja Timo Koivusalo, ravintoloitsija Jani Lehtinen ja toimittaja Mikko Peltola. Keittokirja julkaistiin osittain siitä syystä, että edellisenä kesänä Poriin oli avattu Koivusalon ja Lehtisen yhteinen ravintola Trattoria Bucco. Luokka:Timo Koivusalo Luokka:Vuoden 2005 kirjat Luokka:Suomalaiset keittokirjat
Jos sais kerran

Jos sais kerran oli vuosina 2002–2003 Yle TV2:lla esitetty musiikkiviihdeohjelma. Ohjelman juontajina toimivat Joel Hallikainen ja Arja Koriseva. Ohjelmassa vieraili tunnettuja suomalaisia muusikoita laulamassa musiikkikappaleita. Ohjelmaa tehtiin kaksi tuotantokautta. == Lähteet == == Aiheesta muualla == * Ohjelman kotisivut (arkistoitu, Yle Vintti) Luokka:Yle TV2:n televisio-ohjelmat Luokka:2000-vuosikymmenen suomalaiset musiikkiohjelmat
Miekkailu kesäolympialaisissa 1928

Amsterdamin kesäolympialaisissa 1928 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla. ==Mitalistit== Laji: Kultaa: Hopeaa: Pronssia: Miesten floretti Lucien Gaudin Erwin Casmir Saksa Giulio Gaudini Italia Miesten floretin joukkuekilpailu Italia Ugo Pignotti Oreste Puliti Giulio Gaudini Giorgio Pessina Giorgio Chiavacci Gioacchino Guaragna Lucien Gaudin Philippe Cattiau Roger Ducret André Labatut Raymond Flacher André Gaboriaud Roberto Larraz Raúl Anganuzzi Luis Lucchetti Hector Lucchetti Carmelo Camet Miesten kalpa Lucien Gaudin Georges Buchard Ceorge Calnan Yhdysvallat Miesten kalvan joukkuekilpailu Italia Carlo Agostoni Marcello Bertinetti Giancarlo Cornaggia-Medici Renzo Minoli Giulio Basletta Franco Riccardi Armand Massard Georges Buchard Gaston Amson Emile Cornic Bernard Schmetz René Barbier Paulo d'Eca Leal Mário de Noronha Jorge Paiva João Sassetti Frederico Paredes Henrique de Silveira Miesten säilä Ödön Tersztyánszky Unkari Attila Petschauer Unkari Bino Bini Italia Miesten säilän joukkuekilpailu Unkari Ödön Tersztyánszky Sándor Gombos Attila Petschauer János Garay József Rády Gyula Glykais Italia Bino Bini Renato Anselmi Gustavo Marzi Oreste Puliti Emilio Salafia Giulio Sarrocchi Adam Papée Tadeusz Friedrich Kazimierz Laskowski Wladyslaw Segda Aleksander Malecki Jerzy Zabielski Naisten floretti Helene Mayer Saksa Muriel Freeman Olga Oelkers Saksa ==Mitalitaulukko== Sijoitus Maa Kulta Hopea Pronssi Mitalien määrä 1\. 2 3 0 5 2\. Italia 2 1 2 5 3\. Unkari 2 1 0 3 4\. Saksa 1 1 1 3 5\. 0 1 0 1 6\. 0 0 1 1 6\. 0 0 1 1 6\. 0 0 1 1 6\. Yhdysvallat 0 0 1 1 ==Lähteet== * Luokka:Kesäolympialaiset 1928 1928
Peter Esenwein

Peter Esenwein (s. 7. joulukuuta 1967 Göppingen) on saksalainen keihäänheittäjä. Esenweinin ennätys on 87,20, jonka hän heitti 31. toukokuuta 2004 Saksan Rehlingenissä. Hän on ennätyksellään Saksan kaikkien aikojen tilastossa neljäntenä. Esenwein karsiutui Ateenan olympialaisissa 2004 tuloksella 78,41. Hän oli kolmas GP-finaalissa 2006 ja saman vuoden EM- kisoissa kuudes, joka on hänen paras arvokisasijoituksensa. Hän karsiutui MM- kisoissa 2007 tuloksella 79,61. ==Kausien parhaat heitot== * 1997 85,60 Riederich 25.5. * 1998 84,17 Flein 17.5. * 2000 84,79 Mainz 7.7. * 2001 81,74 Jena 3.6. * 2002 82,97 Wattenscheid 5.7. * 2003 83,03 Herborn 12.7. *2004 87,20 Rehlingen 31.5. * 2005 77,20 Ostrava 9.6. * 2006 85,30 Stuttgart 10.9. * 2007 82,78 Luzern 28.6. * 2008 82,72 Schönebeck 8.6. * 2009 79,15 Mannheim 21.6. * 2010 77,47 Saarbrücken 22.5. * 2012 75,75 Bottrop 6.7. ==Lähteet== Luokka:Saksalaiset keihäänheittäjät Luokka:Vuonna 1967 syntyneet Luokka:Elävät henkilöt
Timo Favorin

Timo Favorin (s. 19. toukokuuta 1969 Tampere) on tamperelainen entinen jääkiekkoerotuomari, siviiliammatiltaan opettaja. Hän toimi eritysopettajana Sylvään koulussaLinda Huhtinen: Tuomari – Timo Favorinin tarina ja sitten opetti fysiikkaa, kemiaa ja matematiikkaa Tampereen Puistokoulun Liisanpuiston koulutalossa. Nykyään Favorin toimii Hatanpään koulun Joustavan perusopetuksen eli Jopo-luokan luokanopettajana. Hän aloitti tuomarina kaudella 1997–1998 ja on sen jälkeen tuominnut 1000 pääsarjaottelua. Hänet on valittu liigan parhaaksi erotuomariksi neljästi (vuosina 2004, 2007, 2008 ja 2017). 24. tammikuuta 2014 Favorin ohitti 754 ottelulla Seppo Mäkelän ja nousi SM-liigan päätuomarien kaikkien aikojen ottelutilaston kärkipaikalle. 3.2.2017 Favorin tuomitsi 900. ottelun ensimmäisenä tuomarina Suomessa. Tampereen paikallisottelu 1.2.2019 oli Favorinin 1000. pääsarjaottelu (pudotuspelit ja Ruotsissa vihelletyt kolme ottelua mukaan laskien) ja samalla uran päätös. Favorin saavutti tuhannen pääsarjaottelun rajan ensimmäisenä suomalaisena erotuomarina. Ottelussa kohtasivat Tampereen joukkueet Ilves ja Tappara. Ottelu oli samalla saavutuksen juhlaottelu. Favorinin merkittävimmät kansainväliset erotuomaritehtävät ovat olleet päätuomarina toimiminen A-ryhmän MM-kisoissa 2003 ja Torinon olympialaisissa 2006. Torinossa hän tuomitsi ottelut Latvia–Yhdysvallat, Italia–Saksa ja Ruotsi–Slovakia. Hän on lisäksi ollut päätuomarina B-ryhmän MM-kisoissa 2001, 3. divisioonan MM-kisoissa 2004, 20-vuotiaiden MM-kisoissa 2002 ja 2003 sekä 18-vuotiaiden MM-kisoissa 1999 ja 2000. Ennen tuomariuraansa Favorin pelasi jääkiekkoa Suomen I-divisioonassa 1988–1989 sekä Saksan II Bundesliigassa 1987–1988. == Kirjallisuutta == * == Lähteet == * SM-liiga.fi: Erotuomarit * * http://koulut.tampere.fi/hatanpaa/jopo.html === Viitteet === Luokka:Suomalaiset jääkiekkotuomarit Luokka:Unto Wiitala -palkinnon voittajat Luokka:Vuonna 1969 syntyneet Luokka:Elävät henkilöt
LEC Refrigeration Racing

LEC Refrigeration Racing tai lyhyemmin LEC oli Brittiläinen Formula 1 -talli. Tallin perustajana ja kuljettajana toimi David Purley. Aluksi Talli kilpaili March-tallin kalustolla MM-sarjassa kaudella , mutta palasi omalla autolla sarjaan kaudeksi . Purley ajoi Mike Pilbeamin suunnittelemalla CRP1-autolla viidessä osakilpailussa, joista parhaaksi saavutukseksi jäi 13. sija Belgian GP:sta. Silverstonen radalla ajetuissa Britannian GP:n esikarsinnoissa Purley loukkaantui ulosajossa vakavasti, mikä johti tallin lakkauttamiseen. ==Formula 1 -tulokset== Vuosi Auto Moottori Renkaat Kuljettaja 1 2 3 4 5 6 7 8 9 10 11 12 13 14 15 16 17 Pisteet Sijoitus March 731 Ford Cosworth DFV 3.0 V8 ARG BRA RSA ESP BEL MON SWE FRA GBR NED GER AUT ITA CAN USA 0 - David Purley Kesk. DNS Kesk. 15 9 LEC CRP1 Ford Cosworth DFV 3.0 V8 ARG BRA RSA USW ESP MON BEL SWE FRA GBR GER AUT NED ITA USA CAN JPN 0 - David Purley DNQ 13 14 Kesk. DNPQ ==Lähteet== Luokka:Brittiläiset Formula 1 -tallit Luokka:Formula 1 -valmistajat
Attila Petschauer

Attila Petschauer (14. joulukuuta 1904 Budapest, Unkari – 20. tammikuuta 1943 Davidovka, Ukraina) oli unkarilainen miekkailija ja olympiavoittaja. Hänen aseenaan oli säilä. Petscahuer voitti säilämiekkailun joukkuekilpailussa kultaa Amsterdamin 1928 olympialaisissa. Hän voitti kaikki 20 otteluaan. Henkilökohtaisessa kilpailussa hän sai hopeaa hävittyään loppuottelussa maanmiehelleen Ödön Tersztyánszkylle pistein 2–5. Los Angelesin 1932 olympialaisissa Petschauer voitti joukkuekilpailussa kultaa ja sijoittui henkilökohtaisessa kilpailussa viidenneksi. Euroopan-mestaruuskilpailuissa Petschauer saavutti säilällä kaksi kultamitalia joukkuekilpailussa ja yhteensä viisi mitalia henkilökohtaisessa kilpailussa. Toisen maailmansodan aikana juutalainen Petschauer joutui työleirille Ukrainaan, jossa hän kuoli kidutettuna tammikuussa 1943. Hänet valittiin International Jewish Sports Hall of Fameen vuonna 1985. == Saavutukset == * Olympiakultaa säilän joukkuekilpailussa 1928 ja 1932 * Olympiahopeaa säilän henkilökohtaisessa kilpailussa 1928 * EM-kultaa säilän joukkuekilpailussa 1930 ja 1931 * EM- hopeaa säilän henkilökohtaisessa kilpailussa 1926 ja 1930 * EM-pronssia säilän henkilökohtaisessa kilpailussa 1925, 1929 ja 1931 == Lähteet == * * * sports123.com: miekkailun arvokisatilastoja == Aiheesta muualla == * Petschauer International Jewish Sports Hall of Famen sivuilla Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1904 syntyneet Luokka:Vuonna 1943 kuolleet
Kongemosen kulttuuri

pienoiskuva|Piikivestä valmistettuja kiviteriä. Kongemosen kulttuuri oli keskimesoliittinen kulttuuri Tanskan ja Etelä-Ruotsin Skånen seuduilla 6800–5500 eaa. Ilmasto oli tällöin nykyistä lämpimämpi. Ilmastokausi oli niin sanottu atlanttinen lämpökausi jonka huipentumana 6500 eaa. keskilämpötila oli 2–3 astetta nykyistä korkeampi. Kulttuuriin kuuluivat piistä tehdyt ydin- ja levykirveet, ja kauden aikana jäivät pois käytöstä pienet piikiviterät eli mikroliitit. Luu- ja puuesineet säilyivät varhaismesoliittista vastaavina.Arkeologian luento Helsingin yliopisto. RTF. Konglemosen kulttuurin keskuspaikka oli pieni saari. Tuona aikana käytettiin veneitä peurojen metsästykseen. == Katso myös == *Maglemosen kulttuuri *Ertebøllen kulttuuri == Lähteet == == Aiheesta muualla == Luokka:Kivikauden kulttuurit Luokka:Pohjoismaiden historia
Sándor Gombos

Sándor Gombos (4. joulukuuta 1895 Sombor – 27. tammikuuta 1968 Budapest) oli unkarilainen miekkailija ja olympiavoittaja. Hänen aseenaan oli säilä. Gombos voitti säilämiekkailun joukkuekilpailussa kultaa Amsterdamin 1928 olympialaisissa. Henkilökohtaisessa kilpailussa hän sijoittui viidenneksi. Euroopan-mestaruuden hän voitti henkilökohtaisessa kilpailussa kahdesti ja joukkuekilpailussa kahdesti. Juutalainen Gombos valittiin International Jewish Sports Hall of Fameen vuonna 1997. ==Saavutukset== * Olympiakultaa säilän joukkuekilpailussa 1928 * Olympiakisoissa viides sija säilän henkilökohtaisessa kilpailussa 1928 * EM-kultaa säilän henkilökohtaisessa kilpailussa 1926 ja 1927 * EM-kultaa säilän joukkuekilpailussa 1930 ja 1931 ==Lähteet== * * * sports123.com: miekkailun arvokisatilastoja ==Aiheesta muualla== * Gombos International Jewish Sports Hall of Famen sivuilla Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1895 syntyneet Luokka:Vuonna 1968 kuolleet
Ted Key

Theodore "Ted" Key(ser) (25. elokuuta 1912 Fresno, Kalifornia – 3. toukokuuta 2008) oli yhdysvaltalainen sarjakuvataiteilija ja käsikirjoittaja. Hän aloitti vuonna 1943 sarjakuvan Hazel, josta tehtiin myös Shirley Boothin vuosina 1961–1966 tähdittämä televisiosarja. Hän lisäksi käsikirjoitti muun muassa Disney-elokuvan Ihmeellisen asteen yhteys (The Cat from Outer Space, 1978). Key kuoli 95-vuotiaana kärsittyään virtsarakon syövästä ja aivoverenkiertohäiriöistä.http://www.bizjournals.com/philadelphia/stories/2008/05/05/daily10.html == Lähteet == Luokka:Yhdysvaltalaiset sarjakuvantekijät Luokka:Yhdysvaltalaiset elokuvakäsikirjoittajat Luokka:Vuonna 1912 syntyneet Luokka:Vuonna 2008 kuolleet
Filippiinienkotka

Filippiinienkotka (Pithecophaga jefferyi) on yksi maailman suurimmista petolinnuista. Se on sukunsa ainoa edustaja. == Koko ja ulkonäkö == Linnun pituus on 86–102 senttiä,Perrins, Christopher M. (päätoim.) 1992: Otavan lintutieto – Maailman linnut. Otava. Italia. ISBN 951-1-12001-8 siipien kärkiväli noin kaksi metriä ja paino noin seitsemän kiloa. Naaras on huomattavasti koirasta kookkaampi. Valtavan kokoinen kotka, jolla on pitkä pyrstö ja suhteellisen lyhyet mutta leveät siivet. Se on samaa suuruusluokkaa kuin harpyija ja kuningasmerikotka. Sen höyhenpuku on yläpuolelta ruskea ja alapuolelta valkoinen. Niskassa on joukko pidentyneitä höyheniä. Nokka on hyvin vahva, korkea ja sivuilta hieman litistynyt. Sukupuolet ovat samanvärisiä. Lajin elinajan odotus on 30–60 vuotta. == Levinneisyys ja elinympäristö == Filippiinienkotka esiintyy vain Filippiineillä, sen neljällä pääsaarella Luzonilla, Samarilla, Leytellä ja Mindanaolla. Laji on äärimmäisen uhanalainen, sillä populaatio oli vuonna 1992 kooltaan 350–670 yksilöä, joista noin 226 oli lisääntymisikäisiä yksilöitä. Valtaosa kannasta elää Mindanaolla, jossa on noin 82–223 pesivää paria. Lajin suurin uhka ovat sademetsien hakkuut. Myös laiton metsästys sekä kaivostoiminnan takia elinkelvottomiksi jäävät alueet pienentävät kantaa. Filippiinienkotka elää sademetsissä. == Lisääntyminen == Reviirin koko on 25–50 neliökilometriä. Pari muodostaa elinikäisen liiton. Pesä on usein dipterokarpuspuun (Dipterocarpaceae) latvassa jopa 30 metriä maan pinnan yläpuolella. Pesän halkaisija voi olla kolme metriä. Naaras munii yhden munan. Pari huolehtii yhdessä poikasestaan noin 20 kuukauden ajan, joten laji pesii vain joka toinen vuosi. == Ravinto == Filippiinienkotka saalistaa lentäen matalalla latvuston yläpuolella tai istuen oksalla saalista väijyen. Se syö etupäässä apinoita ja puoliapinoita. Sille maistuvat myös pienet sorkkaeläimet ja suuret sademetsän linnut, esimerkiksi sarvinokat. == Lähteet == Luokka:Haukat Luokka:Uhanalaiset linnut Luokka:Äärimmäisen uhanalaiset lajit
Wolfgang Suschitzky

Wolfgang Suschitzky (29. elokuuta 1912 Wien, Itävalta-Unkari – 7. lokakuuta 2016) oli itävaltalaissyntyinen elokuvaaja ja valokuvaaja, joka teki uransa pääosin Britanniassa. Hänen tuotantoonsa kuuluivat muun muassa Joseph Strickin ohjaama Odysseus (1967) ja Mike Hodgesin Tappakaa Carter (1971). Hänelle myönnettiin vuonna 2012 Baftan erikoispalkinto. Myös hänen poikansa, Peter Suschitzky, on tullut tunnetuksi elokuvaajana. == Lähteet == == Aiheesta muualla == * Luokka:Itävaltalaiset elokuvaajat Luokka:Itävaltalaiset valokuvaajat Luokka:Brittiläiset elokuvaajat Luokka:Brittiläiset valokuvaajat Luokka:Vuonna 1912 syntyneet Luokka:Vuonna 2016 kuolleet Luokka:Yli satavuotiaiksi eläneet itävaltalaiset
Venäjän duuman vaalit 1999

19\. joulukuuta 1999 pidettiin Venäjän federaation lainsäädäntöelimen vaalit. Pelissä oli 450 Venäjän lainsäädäntöelimen alemman huoneen eli valtioduuman paikkaa (Gosudarstvennaya Duma). ==Tulokset== Puolue Äänet % Paikat Kommunistinen puolue 16 196 024 24,29 113 Sitoutumattomat 27 877 095 42,98 105 Yhtenäisyys 15 549 182 23,32 73 Isänmaa - Koko Venäjä 8 886 753 13,33 68 Oikeistovoimien liitto 5 677 247 8,52 29 Jabloko 3 955 611 5,93 20 Liberaalidemokraatit 3 990 038 5,98 17 Kotimme on Venäjä 790 983 1,19 7 Movement in Support of the Army 384 404 0,58 2 Russian All-People's Union 245 266 0,37 2 Yhteensä 66 667 682 100 % 450 == Aiheesta muualla == * Tietoa Ylen arkistosta Luokka:Venäjän vaalit Luokka:Vuoden 1999 vaalit
Masterbatch

Masterbatcheiksi kutsutaan kestomuovin lisäaineita, joissa on usein 30–70 % pigmenttiä tai muita apuaineita sekoitettuna muovimatriisiin; carrier- materiaaliin. Luokka:Muovit
Hans Hollein

Hans Hollein (30. maaliskuuta 1934 Wien – 24. huhtikuuta 2014 Wien) oli itävaltalainen arkkitehti. Saatuaan diplomin Wienin taideakatemiasta hän lähti opiskelemaan Yhdysvaltoihin. Hänet palkittiin Itävallan suurella valtionpalkinnolla (1983) ja Pritzker-palkinnolla (1985). Holleinin työn jälkiä on nähtävillä useissa maanosissa, ja yksi tunnetuimmista rakennuksista on Wienin Haas-Haus. Hän oli jo 1960-luvulla vierailevana professorina Yhdysvalloissa, vuosina 1967–1976 professorina Düsseldorfissa ja myöhemmällä urallaan Wienissä. Hollein suunnitteli Albertina-museon uuden sisäänkäynnin katoksen, josta on tullut museon tunnus. ==Lähteet== == Aiheesta muualla == Luokka:Itävaltalaiset arkkitehdit Luokka:Postmodernistit Luokka:Pritzker- palkinnon voittajat Luokka:Vuonna 1934 syntyneet Luokka:Vuonna 2014 kuolleet
Sadegh Ghotbzadeh

Sadegh Ghotbzadeh (persiaksi: صادق قطبزاده) (vuonna 1936 - 15\. syyskuuta 1982) oli iranilainen poliitikko. Hän toimi maansa ulkoministerinä (30. marraskuuta 1979 alkaen elokuuhun 1980. Tälle ajalle osui Iranin panttivankikriisi. Ghotbzadeh kannatti Iranin Kansallista rintamaa ja oli ajatolla Khomeinin läheinen avustaja tämän ollessa maanpaossa Ranskassa. Hän esiintyi Khomeinin seurassa, kun tama palasi Iraniin 1. helmikuuta 1979. Heti Iranin vallankumouksen jälkeen Ghotbzadeh nimitettiin maan yleisradioyhtiön toimitusjohtajaksi. Hän pyrki saattamaan sen sopusointuun islamin opetusten kanssa. Tätä arvosteli sekä ryhmä iranilaisia intellektuelleja että maan väliaikainen hallitus. Hänet nimitettiin ulkoministeriksi virkaa tekevän ulkoministerin Abolhassan Banisadrin erottua tehtävästään, kun kiista yhdysvaltalaisten panttivankien kohtalosta oli yltynyt. Hän erosi tehtävästä myöhemmin, kun hänen yrityksensä kriisin laukaisemiseksi diplomaattisesti olivat ajautuneet umpikujaan. Huhtikuussa 1982, Iran-Contra-skandaalin paljastuttua pidätettiin Ghotbzadeh sekä useita armeijan upseereita ja uskonnollisia opettajia. Näiden joukossa oli uskonnollisen johtajan, ajatolla Kazem Šariatmadarin vävy. Heitä kaikkia syytettiin hankkeesta Khomeinin salamurhaamiseksi ja islamilaisen tasavallan kumoamiseksi. Ghotbzadeh piti syytteitä perusteettomina, mutta myönsi hankkeen presidentti Ali Khamenein hallinnon syrjäyttämiseksi. Ghotbzadeh teloitettiin hänen vankeusaikanaan tehdyn äänitteen perusteella. Siinä hän tunnusti maksaneensa rahaa ja välittäneensä Ranskassa oleskelleiden liittolaistensa yhteystietoja vapauttamistaan vastaan. Ghotbzadeh opiskeli Georgetownin yliopistossa, Yhdysvalloissa vuosina 1959-1963\. Ennen valmistumistaan hänet kuitenkin erotettiin tiedekunnastaan hänen jätettyään väliin osan kurssinsa opinnoista ja tutkinnoista johtaakseen Mohammad Reza Pahlavin vastaista protestiliikehdintää. ==Lähteet== * Time-lehden artikkeli Luokka:Iranin ulkoministerit Luokka:Iranilaiset teloitetut Luokka:Vuonna 1936 syntyneet Luokka:Vuonna 1982 kuolleet